กฎกระทรวงการตรวจสอบและการจัดทำรายงานผลการตรวจสอบของผู้ตรวจสอบเอกชน พ.ศ. 2565
ประกาศวันที่ 2022-08-08

content: กฎกระทรวง การตรวจสอบและการจัดทำรายงานผลการตรวจสอบ ของผู้ตรวจสอบเอกชน พ.ศ. ๒๕๖๕
content: อาศัยอำนาจตามความในมาตรา ๖ วรรคหนึ่ง และมาตรา ๙ วรรคสี่ แห่งพระราชบัญญัติโรงงาน พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติโรงงาน (ฉบับที่ ๒) พ.ศ. ๒๕๖๒ รัฐมนตรีว่าการกระทรวงอุตสาหกรรมออกกฎกระทรวงไว้ ดังต่อไปนี้
sectionNo: 1
content: ข้อ ๑ ในกฎกระทรวงนี้ “การตรวจสอบ” หมายความว่า การตรวจสอบโรงงานหรือเครื่องจักร หรือการดำเนินการอื่นใดที่เกี่ยวข้องที่ต้องดำเนินการตามที่กฎหมายว่าด้วยโรงงานกำหนด ที่ผู้ตรวจสอบเอกชนดำเนินการแทนการปฏิบัติหน้าที่ของพนักงานเจ้าหน้าที่ตามมาตรา ๙ วรรคหนึ่ง
sectionNo: 2
content: ข้อ ๒ การตรวจสอบต้องได้รับความยินยอมจากผู้ประกอบกิจการโรงงาน โดยผู้ตรวจสอบเอกชนต้องเริ่มดำเนินการภายในสามวันนับแต่วันที่ผู้ประกอบกิจการโรงงานให้ความยินยอม เมื่อผู้ตรวจสอบเอกชนได้ดำเนินการตรวจสอบตามวรรคหนึ่งแล้วเสร็จ ให้จัดทำรายงานผลการตรวจสอบให้แล้วเสร็จภายในสามวันนับแต่วันที่ดำเนินการแล้วเสร็จ
sectionNo: 2
content: โดยรายงานดังกล่าวต้องมีการลงลายมือชื่อผู้ตรวจสอบเอกชนและผู้ประกอบกิจการโรงงานด้วย ผู้ตรวจสอบเอกชนต้องผูกพันในรายงานผลการตรวจสอบตามวรรคสอง และให้ผู้ประกอบกิจการโรงงานสามารถนำรายงานผลการตรวจสอบดังกล่าวไปประกอบการดำเนินการตามที่กฎหมายว่าด้วยโรงงานกำหนดได้
sectionNo: 3
content: ข้อ ๓ การตรวจสอบตามข้อ ๒ วรรคหนึ่ง ให้ใช้วิธีการตรวจสอบสถานที่ รวมทั้งเอกสาร ข้อเท็จจริง และหลักฐานที่เกี่ยวข้อง เพื่อให้ทราบถึงการดำเนินการตามกฎหมายว่าด้วยโรงงาน และต้องมีการบันทึกรายการการตรวจสอบและสรุปผลการตรวจสอบในบันทึกการตรวจสอบด้วย
sectionNo: 4
content: ข้อ ๔ รายงานผลการตรวจสอบตามข้อ ๒ วรรคสอง และบันทึกการตรวจสอบตามข้อ ๓ ให้เป็นไปตามแบบที่อธิบดีกรมโรงงานอุตสาหกรรมกำหนดโดยประกาศในราชกิจจานุเบกษา
sectionNo: 5
content: ข้อ ๕ เพื่อประโยชน์ในการตรวจสอบและการจัดทำรายงานผลการตรวจสอบตามกฎกระทรวงนี้ อธิบดีกรมโรงงานอุตสาหกรรมอาจกำหนดรายละเอียดในการดำเนินการดังกล่าวและกำหนดระยะเวลาการนำรายงานผลการตรวจสอบไปดำเนินการตามกฎหมายว่าด้วยโรงงาน เป็นคู่มือการปฏิบัติก็ได้ คู่มือการปฏิบัติตามวรรคหนึ่ง ให้ประกาศในราชกิจจานุเบกษา
content: ให้ไว้ ณ วันที่ ๗ กรกฎาคม พ.ศ. ๒๕๖๕ สุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๙ วรรคหนึ่ง แห่งพระราชบัญญัติโรงงาน พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติโรงงาน (ฉบับที่ ๒) พ.ศ. ๒๕๖๒ บัญญัติให้การตรวจสอบโรงงานหรือเครื่องจักร หรือดำเนินการอื่นใดที่เกี่ยวข้อง
content: อาจกำหนดให้ผู้ตรวจสอบเอกชนดำเนินการและจัดทำรายงานผลการตรวจสอบแทนการปฏิบัติหน้าที่ของพนักงานเจ้าหน้าที่ ซึ่งมาตรา ๙ วรรคสี่ บัญญัติให้วิธีการตรวจสอบ กำหนดเวลาในการตรวจสอบ และการจัดทำรายงานผลการตรวจสอบ เป็นไปตามหลักเกณฑ์ วิธีการ และเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้